A dal népszerűségéhez nagyban hozzájárult a nagy költségvetéssel elkészült híres videóklipje. A filmben az együttes egy disztópikus jövőbeli városban látható, ahol nagyszámú közönség előtt lépnek fel, az emberek pedig utánozzák az együttes tapsolását. A film egyes jeleneteit Fritz Lang 1927-es "Metropolis" című némafilmjéből kölcsönözték. A klipet a „Legjobb művészi rendezés” kategóriában jelölték az 1984-es MTV Video Music Awards átadón, de nem nyert. Rendszeresen előadták a koncertjeiken, és az 1985-ös "Live Aid" koncerten is része volt az együttes programjának.